Luchtskep

En Luchtskep es en Flochtgiraat, diar höm bluat me Help fan Motooren of sagaar söner Motooren iin ön di Lucht hual ken.
En Luchtskep heer Draiblöösen, hur Gas benen es, wat lechter üs Lucht es. Masi Luchtskeepen waar me Weeterstof āpfelt, man em faart lefer me Heelium, aurdat dit ek brent.

Faart of flocht dit?
Jerer waar di Luchtskeepen sa becht, dat di aliining wechflö kür. Di Motooren wiar bluat diarfuar, dat em töögen di Wing of om di Kuk stjüüri sa üs uk lönigi kür. Me sok Luchtskeepen waar faart.
Delings Luchtskeepen sa üs di Zeppelin NT ken ek aliining flö, ja mut fan di Luchtprobelern fan di Öört wechdrückt en ön Gang hölen uur. Dit kumt, aurdat ja litjer becht sen en diarom mener Gas me langs haa. Bitö kumt jit, dat ja me Heelium önerwai sen, en dit drait ek sa gur üs Weeterstof. Weeterstof fair em deling ek muar fuar en Luchtskep töleten.
Diarom es dit wat twesken "faar" en "flö". sair uur, dat em diarme flocht.

Gauhair en Bensiintöst
Luchtskeepen sen ek olter waker önerwai, fuar't Miist sen dit aliweegen 80 bit 130 km/h wesen. Wat di ual Skeepen nomen haa, es ek rocht klaar, man ja kür mal lung önerwai wiis. Ön di 20er Jaaren jaav dit Liinjen twesken Euroopa en Ameerikaa.

Di Zeppelin NT heer 900 Litern Aerobensiin me langs. Diarme ken dit ombi 1.000 km flö. Sa kumt em üp ombi 90 Litern fuar di 12 bit 14 Mensken, dānen me langs ken. Di Zeppelin NT skafet 125 km/h.

Luki uk jir

 Di Sir fan di Zeppelin-Reederii (Dütsk)

Kategorie:Luchtfaart